Diari Oficial de la Generalitat Valenciana


Sumari del DOGV 3095, del 08-10-1997 (1997/10731)

ORDRE de 5 de setembre de 1997, de la Conselleria de Benestar Social, per la qual es modifica l'Ordre de 25 de març de 1997, de la Conselleria de Benestar Social, per la qual es convocaven les subvencions destinades a la tecnificació dels clubs esportius de la Comunitat Valenciana i s'aprovaven les bases per les qual es regula la concessió d'aquelles.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3095

Data del DOGV
:   08-10-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/10913


Data del document
:   05-09-1997

Organisme emissor
:   Conselleria de Benestar Social

Tipus de document
:   Ordre

Anàlisi jurídica

3350 ORDRE de 5 de setembre de 1997, de la Conselleria de Benestar Social, per la qual es modifica l'Ordre de 25 de març de 1997, de la Conselleria de Benestar Social, per la qual es convocaven les subvencions destinades a la tecnificació dels clubs esportius de la Comunitat Valenciana i s'aprovaven les bases per les qual es regula la concessió d'aquelles. [97/C10213]
  
Preàmbul
  
Mitjançant l'Ordre de 25 de març de 1997, de la Conselleria de Benestar Social (DOGV núm. 2.975, de 21.04.97), es convocaven les subvencions destinades a la tecnificació dels clubs esportius de la Comunitat Valenciana amb participació en les competicions oficials internacionals i/o de màxima categoria nacional de l'esport no professional per a l'any 1997, i s'aprovaven les bases per les quals es regula la concessió d'aquestes.
  
La disposició primera de l'esmentada ordre establia l'import global màxim de setanta milions de pessetes (50.388.456 PTA), a càrrec de la línia 4.03 del capítol IV de la secció 09, servei 09 i programa 457.10 dels Pressupostos de la Generalitat Valenciana per a 1997.
  
La trajectòria de certs clubs, en la participació en competicions oficials de caràcter internacional, ha estat de tal calibre que les necessitats de finançament i en conseqüència de recolzament institucional, han superat les previsions àmpliament.
  
D'altra part, la Llei 4/1996, de 30 de desembre, de la Generalitat Valenciana, de Pressupostos per a l'exercici de 1997, ha dotat la línia de subvenció 403/000/97 amb un import global de 509.002.296 de pessetes.
  
Per això, i fent ús de les competències que en matèria esportiva assigna el Decret 4/1997, de 26 de febrer, del president de la Generalitat Valenciana, a la Conselleria de Benestar Social, i d'acord amb el que estableix l'article 35 de la Llei 5/1983, de 30 de desembre, del Govern Valencià,
  
ORDENE
  
Article únic
  
Modificar l'import global màxim de les subvencions als clubs esportius d'elit de la Comunitat Valenciana a què fa referència la disposició primera de l'Ordre de 25 de març de 1997, de la Conselleria de Benestar Social, amb una ampliació de sis milions cinc-centes quaranta-una mil cinc-centes vuit pessetes (6.541.508 PTA), a càrrec de la línia 4.03 del capítol IV de la secció 09 i programa 457.10 dels Pressupostos de al Generalitat Valenciana per a 1997.
  
DISPOSICIONS FINALS
  
Primera
  
Aquesta ordre vigirà l'endemà de la publicació en el Diari Oficial de la Generalitat Valenciana.
  
Segona
  
Per al correcte desplegament i execució del que disposa aquesta ordre es delega en el director general de l'Esport la facultat per a dictar les resolucions de concessió i denegació de les noves subvencions, si procedeix, i igualment per a dictar les resolucions necessàries per a l'aplicació.
  
Tercera
  
Contra aquesta ordre, que esgota la via administrativa, s'hi pot interposar un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des del dia de la publicació. La interposició del recurs requerirà haver-ho comunicat a la Conselleria de Benestar Social.
  
Tot això, d'acord amb el que estableix l'article 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 5 de setembre de 1997
  
La consellera de Benestar Social,